ফাইনালে নেই সাকিব, ফিল্ডিংয়ে বাংলাদেশ
ফাইনালে নেই সাকিব,…
সপ্তমবারের মতো তিন বা বেশি দলের টুর্নামেন্টের ফাইনাল খেলতে যাচ্ছে বাংলাদেশ। এবারের ত্রিদেশীয় সিরিজে বাংলাদেশ যেভাবে উড়িয়ে দিয়েছে আয়ারল্যান্ড ও ওয়েস্ট ইন্ডিজকে, তাতে স্পষ্ট হয়ে গেছে আজকের ফাইনালে অনেক এগিয়ে বাংলাদেশ। ডাবলিনে টস জিতে শুরুতে ফিল্ডিং করার সিদ্ধান্ত নেয় বাংলাদেশ অধিনায়ক মাশরাফি বিন মর্তুজা। আয়ারল্যান্ডের বিপক্ষে লিগ পর্বের শেষ ম্যাচে চোট পাওয়া সাকিব আল হাসান নেই ফাইনালের সেরা একাদশে। বাংলাদেশ দলে এসেছে চার পরিবর্তন।
ম্যাচটি আয়ারল্যান্ডের ডাবলিনের দ্য ভিলেজের ম্যালাহাইড ক্রিকেট ক্লাব মাঠে অনুষ্ঠিত হবে। বাংলাদেশ সময় বেলা পৌনে চারটায় শুরু হবে ম্যাচটি। ম্যাচটিতে যদি জিততে পারে বাংলাদেশ, তাহলে ক্রিকেট ইতিহাসে প্রথমবার দ্বিপক্ষীয় কোন সিরিজ ছাড়া শিরোপা জেতার স্বাদ পাবে।
লিগ পর্বের শেষ ম্যাচে আয়ারল্যান্ডের বিপক্ষে সামান্য ইনজুরি নিয়ে মাঠ ছেড়েছিলেন সাকিব। বিশ্বকাপের আগে তাই সাকিবকে নিয়ে ঝুকি নিতে চায়নি টিম ম্যানেজমেন্ট। তার পরিবর্তে তিন নম্বরে ব্যাট করতে নামবেন মুশফিকুর রহিম। সৌম্য সরকার ও তামিম ইকবাল করবেন ইনিংসের গোড়াপত্তন। আগের ম্যাচে ফিফটি করা লিটন দাস নেই আজ। লিটনের সঙ্গে বাদ পড়েছেন পাঁচ উইকেট পাওয়া বোলার আবু জায়েদ রাহি ও রুবেল হোসেন।
দলে ফিরেছেন আয়ারল্যান্ডের বিপক্ষে ম্যাচে বিশ্রামে থাকা ওপেনার সৌম্য সরকার, মোহাম্মদ মিঠুন, মেহেদী হাসান মিরাজ ও মুস্তাফিজুর রহমান।
সাকিব নেই সেক্ষেত্রে বল হাতে সৌম্য সরকার ভূমিকা রাখার সুযোগ পেতে পারেন।
আয়ারল্যান্ডে ত্রিদেশীয় সিরিজে টাইগারদের পারফর্মেন্স সহজেই বলে দেয়; প্রথমবারের মতো শিরোপা আসতে যাচ্ছে এবার। সবকিছু ঠিক থাকলে মাশরাফির হাতে উঠতে যাচ্ছে তিন বা এর বেশি দলের অংশগ্রহণে কোনো টুর্নামেন্টের প্রথম শিরোপা।
ডাবলিনের আবহাওয়া আজ পরিস্কার থাকলেও স্থানীয় সময় সন্ধ্যায় কিছুটা বৃষ্টির শঙ্কা রয়েছে।
বাংলাদেশ একাদশঃ তামিম ইকবাল, সৌম্য সরকার, মুশফিকুর রহিম, মোহাম্মদ মিঠুন, মাহমুদউল্লাহ রিয়াদ, সাব্বির রহমান, মোসাদ্দেক হোসেন, মোহাম্মদ সাইফউদ্দিন, মেহেদী হাসান মিরাজ, মাশরাফি বিন মর্তুজা, এবং মুস্তাফিজুর রহমান।
সাইফ-আফিফদের কোচ হয়ে বাংলাদেশে আসছেন ওয়াসিম জাফর
বিশ্বকাপে অর্থের ছড়াছড়ি, চ্যাম্পিয়ন দলের পুরস্কার ছাড়াবে অতীতকে
তীব্র সমালোচনার পর পিসিবির সিদ্ধান্তে বদল জুন ৫, ২০২০